Der Hexentöter von Blackmoor
<s>Der Hexentöter von Blackmoor (), također poznat i pod naslovom The Bloody Judge () je špansko-zapadnonjemačko-italijansko-lihtenštajnski igrani film snimljen u režiji Jesusa Franca i premijerno prikazan početkom 1970. godine.</s><s>Po žanru predstavlja mješavinu biografskog, historijskog i horor filma sa značajnim primjesama erotike.</s><s>Protagonist, koga tumači Christopher Lee, je George Jeffreys, engleski sudac koji 1685. godine uživa reputaciju zbog svoje izuzetne strogosti, ali i sklonosti da veliki broj žena osuđuje za vještičarenje, a iza čega stoje kako politički motivi i nastojanje da se strahovladom održi režim nepopularnog katoličkog kralja Jamesa II, tako i njeove vlastite sadističke sklonosti.</s><s>Radnja prikazuje kako mu se sestra jedne od njegovih žrtava (a čiji lik tumači Maria Rohm) nastoji osvetiti.</s>

<s>Poticaj za snimanje filma je predstavljao uspjeh tematskih sličnog horor-filma Witchfinder General sa Vincentom Priceom napravljen nekoliko godina ranije.</s><s>Franco je, pak, historijsku podlogu prilagodio nastojanju da se u film ubaci što je moguće više eksploatacijskih sadržaja, a što je posebno došlo do izražaja u scenama u kojima se gole žene izlažu mučenju.</s><s>Film je zbog svega imao problema sa cenzurom u brojnim zemljama; zbog toga je napravljen u nekoliko verzija, od kojih se neke razlikuju i po završnici, odnosno sudbini naslovnog lika.</s>

<s>Vanjske veze 
 
 
 Christopher Lee und Jesús Franco Manera im Interview zum Film
 Der Hexentöter von Blackmoor in allrovi.com</s>

<s>Španski filmovi
Zapadnonjemački filmovi
Italijanski filmovi
Lihtenštajnski filmovi
Horor filmovi
Biografski filmovi
Erotski filmovi</s>

